b"\n_START_ARTICLE_\nLou Ferrigno\n_START_SECTION_\nZgodnje \xc5\xbeivljenje\n_START_PARAGRAPH_\nLou Ferrigno je italjanskega rodu, rojen v Brooklynu, mami Victoriji in o\xc4\x8detu Mattu. Lou verjame da je kmalu po rojstvu utrpel ve\xc4\x8d u\xc5\xa1esnih infekcij in zaradi tega izgubil okoli 75 do 80% sluha, kljub njegovemu stanju pa ni bil diagnosticiran vse do svojega tretjega leta starosti. Ko je bil Ferrigno star 13 let je pri\xc4\x8del izvajati trening z ute\xc5\xbemi. Eden izmed njegovih glavnih vzornikov je bil Steve Reeves. Bil je velik obo\xc5\xbeevalec filmov o Herkulesu, v katerem je kasneje tudi nastopil. Druga dva junaka iz njegovega otro\xc5\xa1tva sta bila \xc4\x8clovek-pajek in Hulk. Ferrigno je obiskoval srednjo \xc5\xa1olo St. Athanasius ter brooklyn\xc5\xa1ko srednjo tehni\xc5\xa1ko \xc5\xa1olo, kjer se je nau\xc4\x8dil obdelovanja kovin.\n_START_SECTION_\nKariera bodybuildinga\n_START_PARAGRAPH_\nPo kon\xc4\x8dani srednji \xc5\xa1oli leta 1969, je Ferrigno osvojil svoj prvi pomembni naslov IFBB Mr. Amerika, 4 leta kasneje pa \xc5\xa1e naslov IFBB Mr. Universe. V za\xc4\x8detku kariere je \xc5\xbeivel v Kolumbusu, Ohio, kjer je treniral skupaj z Arnoldom Schwarzeneggerjem. Leta 1974 je prvi\xc4\x8d nastopil na tekmovanju za Mr. Olympia ter osvojil drugo mesto, naslednje leto pa je bil tretji. Glavna tema dokumentarnega filma Pumping Iron je Ferrignov poskus premagati Arnolda Schwarzeneggerja._NEWLINE_Kljub tem uspehom, pa to ni bilo dovolj za pre\xc5\xbeivetje. Njegovo prvo delo je bilo v Borooklynski tovarni, kjer je delal kot obdelovalec kovin za pla\xc4\x8dilo 10$ na uro. Po nesre\xc4\x8di (odsekani roki) pijatelja in sodelavca, je Lou zaradi nevarnosti prenehal opravljati to delo._NEWLINE_V obdobju tekmovanja je bil Ferrigno visok 196 cm in tehtal 130 kg (leta 1975) ter 143 kg (leta 1992). Lou je nastopil na prvem tekmovanju World's Strongest Man (Najmo\xc4\x8dnej\xc5\xa1i mo\xc5\xbe sveta) leta 1977 ter osvojil \xc4\x8detrto mesto izmed osem nastopajo\xc4\x8dih._NEWLINE_V za\xc4\x8detku leta 1990 se je Ferrigno vrnil v bodybuilding ter nastopil leta 1992 in 1993 za naslov Mr. Olympia. Osvojil je 12. in 10. mesto. Leta 1994 pa se je udele\xc5\xbeil Masters Olympia, kjer je dosegel drugo mesto. Po tem se je upokojil od tekmovanja.\n_START_SECTION_\nOsebno \xc5\xbeivljenje\n_START_PARAGRAPH_\nPo rojstvu je Lou utrpel ve\xc4\x8d u\xc5\xa1esnih infekcij in zaradi tega izgubil 75 do 80% sluha. Od svojega petega leta starosti je zato uporabljal slu\xc5\xa1ni aparat. Ferrigno meni, da mu je izguba sluha pomagala do uspeha. Pravi, da ne bi bil tam kjer je, \xc4\x8de ne bi imel problemov s sluhom ter da ga ni sram govoriti o izgubi sluha, saj imajo nekateri ljudje napa\xc4\x8dno predstavo o tej te\xc5\xbeavi. Njega je prav ta te\xc5\xbeava izoblikovala kot osebnost. Vedno ko so snemali film ali TV oddajo, je vse seznanil s svojo te\xc5\xbeavo in tako je bilo vse veliko enostavneje pri dosegi ciljev._NEWLINE_Ferrigno se je poro\xc4\x8dil s Susan Groff leta 1978 in lo\xc4\x8dil leto kasneje. Tretjega maja 1980 se je poro\xc4\x8dil s psihoterapevtko Carlo Green, ki mu je bila tudi mened\xc5\xbeerka. Kasneje je postala osebna trenerka. S Carlo imata tri otroke: Shanna (rojena 1981) Louis ml. (rojen 1984) ter Brent (rojen 1990)."